
REPUBLIKA HRVATSKA
BJELOVARSKO-BILOGORSKA ŽUPANIJA
GRAD GAREŠNICA
GRADONAČELNIK
			
KLASA:  402-06/26-01/7 
URBROJ: 2103-4-02-26-2
Garešnica, 23.07.2026.
[bookmark: _Hlk140666775]
Na temelju članka 3. Odluke o sufinanciranju obrazovnog materijala i školskog pribora za učenike s područja Grada Garešnice upisane u 1. razred programa Opće gimnazije i deficitarnih zanimanja Srednje škole „August Šenoa“ Garešnica u školskoj godini 2026./2027. („Službeni glasnik Grada Garešnice“, broj 6/2026), gradonačelnik Grada Garešnice objavljuje

JAVNI POZIV
za podnošenje zahtjeva za ostvarivanje prava na sufinanciranje obrazovnog materijala i školskog pribora za učenike s područja Grada Garešnice upisane u 1. razred programa Opće gimnazije i deficitarnih zanimanja Srednje škole „August Šenoa“ Garešnica u školskoj godini 2026./2027.


I.
Predmet ovoga Javnog poziva je podnošenje zahtjeva za ostvarivanje prava na sufinanciranje troškova nabave obrazovnog materijala i školskog pribora za učenike s područja Grada Garešnice upisane u 1. razred Srednje škole „August Šenoa“ Garešnica u školskoj godini 2026./2027.
II.
Pravo na sufinanciranje mogu ostvariti učenici koji kumulativno ispunjavaju sljedeće uvjete:
1. imaju prebivalište na području Grada Garešnice, 
2. u školskoj godini 2026./2027. upisani su kao redoviti učenici u 1. razred Srednje škole „August Šenoa“ Garešnica, 
3. upisani su u jedan od sljedećih programa, odnosno zanimanja: 
· Opća gimnazija, 
· konobar, 
· stolar, 
· monter strojarskih instalacija. 
Zanimanja konobar, stolar i monter strojarskih instalacija smatraju se deficitarnim zanimanjima za potrebe ovoga Javnog poziva.
III.
Sufinanciranje se odobrava u iznosu do najviše 200,00 eura po učeniku.
Ako su stvarno nastali i dokazani troškovi manji od 200,00 eura, sufinanciranje se odobrava u visini stvarno nastalih i dokazanih troškova.
Sufinanciranje se odobrava do utroška sredstava osiguranih u Proračunu Grada Garešnice za ovu namjenu.


IV.
Pod obrazovnim materijalom i školskim priborom smatraju se radne bilježnice, zbirke zadataka, bilježnice, mape, atlasi, pribor za pisanje, likovni i tehnički pribor, pribor potreban za praktičnu nastavu te drugi materijali i pribor potrebni za redovito pohađanje nastave.
Sufinanciranje se ne odnosi na troškove koji nisu neposredno povezani s pohađanjem nastave.
Računi koji nisu čitljivi ili iz kojih nije moguće utvrditi predmet kupnje neće se priznati kao dokaz o nastalom trošku.

V.
Zahtjev za ostvarivanje prava na sufinanciranje podnosi roditelj ili skrbnik maloljetnog učenika.
Uz zahtjev je potrebno priložiti:
1. potvrdu Srednje škole „August Šenoa“ Garešnica o upisu učenika u 1. razred jednog od programa, odnosno zanimanja iz točke II. ovoga Javnog poziva, 
2. dokaz o prebivalištu učenika na području Grada Garešnice, 
3. račun za kupljeni obrazovni materijal i/ili školski pribor, 
4. dokaz o plaćanju, ako plaćanje nije vidljivo iz računa, 
5. podatak o IBAN-u računa na koji će se izvršiti isplata, 
6. presliku osobne iskaznice podnositelja zahtjeva,
7. drugu dokumentaciju po potrebi, radi utvrđivanja prava na sufinanciranje. 
Troškovi nabave obrazovnog materijala i školskog pribora pravdaju se računima izdanima za školsku godinu 2026./2027.
VI.
Zahtjevi se podnose na propisanom obrascu koji je dostupan u Gradu Garešnici i na mrežnoj stranici Grada Garešnice.
Zahtjevi se mogu podnijeti neposredno u pisarnici Grada Garešnice, putem pošte ili elektroničkim putem.
Krajnji rok za podnošenje zahtjeva je 30. rujna 2026. godine.
Zahtjevi podneseni nakon navedenog roka neće se razmatrati.

VII.
Ako je zahtjev nepotpun, podnositelj zahtjeva pozvat će se da ga dopuni u roku od osam dana od dana zaprimanja poziva za dopunu.
Ako podnositelj zahtjeva ne dopuni zahtjev u ostavljenom roku, zahtjev se neće razmatrati.

VIII.
O ostvarivanju prava na sufinanciranje odlučuje nadležni upravni odjel Grada Garešnice nakon provjere dostavljene dokumentacije.
Isplata odobrenog iznosa izvršit će se na račun podnositelja zahtjeva naveden u zahtjevu.
Ako ukupni iznos pravodobno zaprimljenih i osnovanih zahtjeva premaši osigurana proračunska sredstva, zahtjevi će se rješavati prema redoslijedu zaprimanja potpunih zahtjeva, do utroška osiguranih sredstava.

IX.
Ako se naknadno utvrdi da je podnositelj zahtjeva ostvario pravo na sufinanciranje na temelju neistinitih, netočnih ili nepotpunih podataka, dužan je Gradu Garešnici vratiti isplaćeni iznos u roku od 15 dana od dana zaprimanja poziva za povrat sredstava.

X.
Sve dodatne informacije mogu se dobiti u Gradu Garešnici, Vladimira Nazora 20A, 43280 Garešnica, putem telefona 043/675-944 ili elektroničke pošte irena@garesnica.hr.
                                                                                                        


                 GRADONAČELNIK

                                                                                                 Josip Bilandžija, dipl. ing. šum.

